**Likumprojekta "Valsts probācijas dienesta ierēdņu izdienas pensiju likums"**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Valsts probācijas dienesta ierēdņu izdienas pensiju likums" (turpmāk – Likumprojekts) paredz noteikt Valsts probācijas dienesta (turpmāk – Dienests) ierēdņu tiesības uz izdienas pensiju un noteikt tās piešķiršanas, aprēķināšanas un izmaksāšanas kārtību, garantējot ierēdņiem sociālo interešu aizsardzību, kompensējot viņiem darbspēju priekšlaicīgu zudumu, ko izraisījis veselības un dzīvības apdraudējums ikdienas darbā, īstenojot valsts politiku kriminālsodu izpildē.Likumprojekts stāsies spēkā 2023. gada 1. janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Tieslietu ministrijas un Dienesta iniciatīvas, lai nodrošinātu Dienesta ierēdņiem tiesības uz izdienas pensiju un sociālo aizsardzību, ņemot vērā fizisko un veselības apdraudējumu, kas izriet no specifiskā darba, īstenojot Valsts probācijas dienesta likumā (turpmāk – VPD likums) noteiktās Dienesta funkcijas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 2003. gada 7. oktobrī, pamatojoties uz 2003. gada 9. janvāra Ministru kabineta rīkojumu Nr. 9 "Valsts probācijas dienesta koncepcija", tika uzsākta Dienesta darbība ar mērķi sekmēt noziedzības novēršanu valstī, nodrošināt sabiedrībā izciešamo sodu kvalitatīvu izpildi, kā arī koordinēt un atslogot pārējo tiesību aizsardzības iestāžu darbu.Saskaņā ar VPD likuma 4. panta pirmajā daļā noteikto Dienests ir tieslietu ministra pārraudzībā esoša tiešās pārvaldes iestāde, kas īsteno valsts politiku kriminālsoda – piespiedu darba – un audzinoša rakstura piespiedu līdzekļa – sabiedriskā darba – izpildes, kā arī probācijas klientu uzraudzības un sociālās uzvedības korekcijas pasākumus. Atbilstoši VPD likuma 6. pantā noteiktajam **šobrīd Valsts probācijas dienesta funkcijas ir šādas**:1) sniegt izvērtēšanas ziņojumu par probācijas klientu (funkciju veic kopš 2003. gada);2) nodrošināt probācijas programmu izstrādi un licencētu programmu īstenošanu (funkciju nodrošina kopš 2006. gada);3) organizēt kriminālsoda – piespiedu darbs – izpildi (funkciju veic kopš 2005. gada daļēji un 2006. gadā pilnībā);4) organizēt audzinoša rakstura piespiedu līdzekļa – sabiedriskais darbs – izpildi (funkciju veic kopš 2005. gada);5) pārbaudes laikā uzraudzīt personas, pret kurām izbeigts kriminālprocess, tās nosacīti atbrīvojot no kriminālatbildības (funkciju veic kopš 2006. gada, pārņemta Valsts policijas funkcija);6) organizēt un vadīt izlīgumu kriminālprocesā (funkciju veic kopš 2005. gada);7) uzraudzīt personas, kuras nosacīti notiesātas vai nosacīti pirms termiņa atbrīvotas no brīvības atņemšanas iestādēm (funkciju veic kopš no 2006.gada, pārņemta Valsts policijas funkcija);8) nodrošināt papildsoda - probācijas uzraudzība – izpildi (funkciju veic kopš 2011. gada, pārņemta Valsts policijas funkcija).No 2015. gada 1. februāra saskaņā ar grozījumiem Latvijas Sodu izpildes kodeksā Dienests ir atbildīgā institūcija par pienākumu noteikšanu uzraudzības laikā nosacīti notiesātajiem un nosacīti pirmstermiņa atbrīvotajiem, ko iepriekš noteica tiesa, tāpat arī 2015. gada 1. jūlijā spēkā stājās normatīvie akti, kas noteica nosacītās pirmstermiņa atbrīvošanas no soda piemērošanas iespēju ar elektroniskās uzraudzības noteikšanu.Dienesta kompetence un funkcijas kopš tā izveidošanas 2003. gadā ir būtiski mainījušās un pieaugušas, Dienests ir pārņēmis un efektivizējis vairāku kriminālsodu izpildi. Šobrīd Valsts probācijas dienests ir lielākā kriminālsodu izpildes institūcija, jo nodrošina izpildi aptuveni 71% no katru gadu piespriestajiem kriminālsodiem (aprēķini veikti, izmantojot Tiesu informācijas sistēmā pieejamo Krimināllietu statistikas pārskatu par notiesāto personu skaitu datus).Latvijas Republikas Satversmes tiesa 2007. gada 4. janvāra spriedumā lietā Nr. 2006-13-0103 ir secinājusi, ka visus izdienas pensiju saņēmējus visupirms raksturo būtisks kopējs elements, dienesta vai darba attiecības ar valsti un tiek pieņemts, ka darbspēju zudums var iestāties agrāk, ja attiecīgā nozarē strādājoša persona uzskata, ka tās darbspējas ir zudušas jau pirms vecuma pensijas piešķiršanai noteiktā vecuma sasniegšanas. Galvenais izdienas pensijas mērķis ir nodrošināt iztikas līdzekļus personām, kuru darbs saistīts ar ātrāku profesionālo iemaņu zudumu, kas var rasties pirms vecuma pensijas piešķiršanai noteiktā vecuma sasniegšanas (Satversmes tiesas 2007. gada 4. janvāra spriedums lietā Nr. 2006-13-0103, 7.1. punkts).Atbilstoši VPD likuma 5. pantā minētajam Dienesta personāls ir ierēdņi un darbinieki. Nodrošinot Valsts probācijas dienesta funkcijas, Valsts probācijas dienesta ierēdņi ikdienā strādā ar bīstamiem un agresīviem likumpārkāpējiem, un ir pakļauti reālam veselības un dzīvības apdraudējumam ne mazākā apmērā kā Ieslodzījuma vietu pārvaldes amatpersonas, kas arī nodrošina kriminālsoda izpildi, vai Iekšlietu ministrijas darbinieki un citi darbinieki, kuru dienests saistīts ar valsts iekšējo vai ārējo drošību. Dienesta darba specifika atbilst to iestāžu darba specifikai, kurām ir tiesības uz izdienas pensiju, tai skaitā attiecībā uz darba spēju priekšlaicīgu zudumu, kā arī darbu stresa, psiholoģiski emocionālos un fiziskās pārslodzes apstākļos. Tāpat arī Dienesta ierēdņu profesionalitātei ir jābūt tādā līmenī, lai panāktu noturīgas izmaiņas attiecībā uz probācijas klienta kriminogēnajām vajadzībām (specifisks klients) un klienta noziedzīgās uzvedības cēloņu maiņu. Turklāt jāņem vērā, ka probācijas klients pirms Dienesta ir bijis gan Valsts policijas, gan arī Ieslodzījuma vietu pārvaldes klientu lokā. Attiecībā uz fizisko un veselības apdraudējumu (specifisks darbs) Dienesta funkciju ietvaros uzskaitāmi šādi riski:1) riski dzīvībai un veselībai – fiziskas un emocionālas vardarbības uzbrukumi un draudi (psihoemocionāla spriedze, fiziski uzbrukumi, vardarbības piedraudējumi, godu un cieņu aizskarošas piezīmes, manipulatīvas sūdzības, kas ietekmē ierēdņu psiholoģisko līdzsvaru). 2013. gadā veiktajā pētījumā "Probācijas darbinieku profesionālā noturība: Latvija" (Padziļināta labizjūtas un profesionālās noturības izpēte veikta 2013. gadā Eiropas Komisijas Krimināltiesību programmas projekta Nr. JUST/2010/JPEN/AG1574 SPORE "Eiropas probācijas darbinieku ilgtspējīgas profesionālas darbības nodrošināšanas iespējas" ("Sustaining Probation Officers' Resilience in Europe") ietvaros – pētījums "Probācijas darbinieku profesionālā noturība: Latvija" ([http://spore-resilience.eu/media/uploads/national\_report-latvia.pdf)](http://spore-resilience.eu/media/uploads/national_report-latvia.pdf%29)) (turpmāk - pētījums) konstatēts, ka laika posmā no 2012. gada 1. maija līdz 2013. gada 30. aprīlim ir saņemti ziņojumi par 54 gadījumiem, kas raksturojami kā probācijas klienta radīts apdraudējums – 22 gadījumi ir saistīti ar probācijas klientu agresīvu izturēšanos vai draudiem Dienesta telpās vai probācijas klienta dzīvesvietā, 4 gadījumi ir saistīti ar draudus saturošu īsziņu vai zvanu saņemšanu, 3 gadījumi ir saistīti ar draudu saņemšanu vai agresīvu uzvedību no Dienesta ierēdņiem nepazīstamu personu puses, 4 gadījumi saistīti ar nepieciešamību Dienesta telpās aizkavēt policijas meklēšanā esošas personas, 2 gadījumi ir saistīti ar Dienesta īpašuma bojāšanu, 2 gadījumi saistīti ar pašnāvības draudiem no probācijas klientu puses, 2 gadījumi saistīti ar pašnāvības mēģinājumiem, kuru liecinieki ir bijuši Dienesta ierēdņi, u.c. gadījumi). Dienests arī ikdienā pievērš uzmanību minētajiem jautājumiem un ierēdņu labizjūtai, tāpēc, aktualizējot minēto informāciju, Dienests laika posmā no 2017. gada vasarā veica teritoriālo struktūrvienību aptauju par Dienesta nodarbināto apdraudējumiem laika periodā no 2016. gada 1. maija līdz 2017. gada 30. aprīlim. Aptaujas rezultātā tika gūti šādi dati par minēto laika posmu: 72 gadījumi, kas raksturojami kā probācijas klienta radīts apdraudējums teritoriālās struktūrvienības telpās nodarbinātajam, t.sk. probācijas klienta vai citas ar probācijas klientu saistītas personas agresīva izturēšanās vai draudi teritoriālās struktūrvienības telpās vai probācijas klienta dzīvesvietā (t.sk. piemēram, suņu uzbrukums vai cits), draudus saturošu īsziņu nosūtīšana, teritoriālās struktūrvienības telpās vai telefoniski izteikti draudi; 15 gadījumi, kad bija nepieciešams aizturēt probācijas klientu teritoriālās struktūrvienības telpās līdz ierodas Valsts policijas darbinieki; 2 gadījumi, kad tika bojāts Valsts probācijas dienesta teritoriālās struktūrvienības īpašums; 23 gadījumi saistīti ar pašnāvības mēģinājumu vai draudiem izdarīt pašnāvību.Papildus norādāms, ka laika posmā no 2019. gada 1. janvāra līdz 2021. gada 1. jūlijam ir saņemti ziņojumi par 20 gadījumiem, kas raksturojami kā Dienesta nodarbinātajam radīts apdraudējums - 12 gadījumos bijuši iesaistīti probācijas klienti, 1 gadījumā bijušais probācijas klients, 6 gadījumos persona nav identificēta kā probācijas klients, 1 gadījumā - cietušais kriminālprocesā.Iepriekšminētie gadījumi pamatā iedalāmi šādās grupās:* Fiziskas vardarbības draudi;
* Agresīva uzvedība, lamāšanās, fiziska vardarbība;
* Manipulēšana, iebiedēšana;
* Rupja izturēšanās, goda un cieņas aizskaršana;
* Emocionāla vardarbība;
* Dienesta īpašuma bojāšana;

2) darbs tiešā kontaktā ar ieslodzītajiem vai noziedzīgu nodarījumu izdarījušām personām. Šis risks ir saistīts ar to, ka probācijas darbinieki noteiktu daļu funkciju veic arī ierodoties ieslodzījumā vietā (piemēram, izvērtēšanas ziņojuma sagatavošana, atsevišķu resocializācijas programmu īstenošana ieslodzītajiem). Saskarē ar probācijas klientiem pastāv augsts infekciju slimību risks (tuberkuloze, C hepatīts, HIV/AIDS, kašķis u.c.), kā arī papildus emocionālā spriedze (tai skaitā kontaktējoties ar personām, kuras izdarījušas seksuāla rakstura noziedzīgus nodarījumus, citus sevišķi smagus noziegumus, atkarīgajiem u.tml.). Turklāt nav retas situācijas, kad probācijas klientam nepieciešama tūlītēja palīdzība un operatīva darbinieku rīcība (epilepsijas lēkmju gadījumā, personu agresīvas uzvedības gadījumā u.c.));3)  darbs naktīs, kā arī probācijas klientu apsekojumi viņu dzīvesvietā un ar to saistītie riski (probācijas klientu dzīvesvietu apmeklēšana, darbs brīvdienās un svētku dienās, tai skaitā nakts apsekojums nelabvēlīgos rajonos vai viensētās u.c.).;4) emocionāla spriedze un paaugstināta atbildība (pārslodze un stress ārkārtas situācijās, nepieciešamība ātri orientēties, reaģējot uz izmaiņām procesā, soda izpildes nodrošināšanā un tiesas sēdē, nepieļaujot kļūdas un neuzmanību, paredzēt un novērst negatīvas un būtiskas sekas). Pētījumā novērota augsta Dienesta ierēdņu prombūtne slimības dēļ: vidējais dienu skaits gadā, kad ierēdnis nav ieradies darbā slimības dēļ, ir 7,65 dienas. Piemēram, pēc pētījumā konstatētā, 2012. gadā katru dienu slimības dēļ prombūtnē ir atradušies 11 ierēdņi. Papildus veicot informācijas apkopošanu par slimības prombūtnē esošajiem Dienesta ierēdņiem, konstatējama šāda situācija: vidējais dienu skaits, kad ierēdnis nav ieradies darbā slimības dēļ, 2017.gadā – 11,57 dienas; 2018.gadā – 8,55 dienas; 2019.gadā – 12,23 dienas; 2020.gadā – 12,49 dienas.Ministru kabineta 2013. gada 29. janvāra noteikumu Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" 9. pielikumā ir norādītas iestādes un amatu grupas, kurās amata (dienesta, darba) pienākumu izpilde ir saistīta ar īpašu risku, tai skaitā 19. punktā – Dienesta amatpersonas (darbinieki). Ņemot vērā šos riskus un ar tiem saistīto ātrāku profesionālo iemaņu zudumu pirms vecuma pensijas piešķiršanai nepieciešama vecuma sasniegšanas, Likumprojekts paredz noteikt tiesības uz izdienas pensiju Dienesta ierēdņiem, kas īsteno valsts probācijas dienesta funkcijas. Izstrādājot Likumprojektu, ir noteikti līdzīgi izdienas stāža aprēķināšanas kritēriji, izdienas pensijas lielums u.c., kā tas ir noteikts likumā "Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm" (lai nodrošinātu vienādu līdzīgos apstākļos (piemēram, Ieslodzījuma vietu pārvaldē) strādājošo personu tiesību apjomu). Turklāt attiecībā uz izdienas vecuma noteikšanu Dienesta ierēdņiem, ir ņemta vērā Labklājības ministrijas informācija par nepieciešamību palielināt izdienas pensiju vecumu (palielināts līdz 55 gadiem). |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija un Dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dienesta ierēdņi. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts vērsts uz sociālo garantiju nodrošināšanu Dienesta ierēdņiem, kas līdz šim netika paredzēts, jo normatīvie akti neparedzēja tiesības uz izdienas pensiju saņemšanu. Pieņemot šo likumu, tiktu nodrošinātas Dienesta ierēdņu tiesības uz izdienas pensiju, garantējot ierēdņiem sociālo interešu aizsardzību, kompensējot viņiem darbspēju priekšlaicīgu zudumu, ko izraisījis veselības un dzīvības apdraudējums ikdienas darbā, īstenojot valsts politiku kriminālsodu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 272 232 | 396 312 |
| 2.1. valsts pamatbudžets | 0 | 0 | 0 | 0 | 0 | 272 232 | 396 312 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | -272 232 | -396 312 |
| 3.1. valsts pamatbudžets | 0 | 0 | 0 | 0 | 0 | -272 232 | -396 312 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 272 232 | 396 312 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | - 2023. gadā nepieciešams papildu finansējums 272 232 *euro* apmērā 38 amatpersonu izdienas pensiju izmaksām ar vidējo pensiju 597 *euro* apmērā;- 2024. gadā nepieciešams papildu finansējums 396 312 *euro* apmērā 49 amatpersonām izdienas pensiju izmaksai ar vidējo pensiju 674 *euro* apmērā.Jautājumu par papildus nepieciešamā finansējuma piešķiršanu Labklājības ministrijai 2023. gadā 272 232 *euro* apmērā, 2024. gadā 396 312 *euro* apmērā un turpmākajos gados 445 824 *euro* apmērā izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem papildu finansējuma pieprasījumiem atbilstoši valsts budžeta finansiālajām iespējām. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Izdienas pensiju administrēšanu nodrošinās Labklājības ministrija (Valsts sociālās apdrošināšanas aģentūra). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saskaņā ar Likumprojektā paredzēto pilnvarojumu ir jāizstrādā un jāpieņem:1. Ministru kabineta noteikumi, kas nosaka izdienas pensijas piešķiršanas, aprēķināšanas un izmaksas kārtību;
2. grozījumi Ministru kabineta 2013. gada 22. janvāra noteikumos Nr. 46 "Noteikumi par izdienas pensijas saņēmēja apliecību", kas noteic izdienas pensijas saņēmēja apliecības izsniegšanas un anulēšanas kārtību, kā arī izdienas pensijas saņēmēja apliecības paraugu.

Lai Dienesta ierēdņiem, kuriem atbilstoši Likumprojektā noteiktajam rodas tiesības uz izdienas pensiju, nodrošinātu izdienas pensijas aprēķināšanu, piešķiršanu un izmaksu, nepieciešams izstrādāt jaunus Ministru kabineta noteikumus, kas paredzēs kārtību, kādā Dienesta amatpersonām tiks aprēķināta, piešķirta un izmaksāta izdienas pensija. Viena no Valsts sociālās apdrošināšanas aģentūras funkcijām ir pensiju, pabalstu, atlīdzību, valsts izdienas pensiju un valsts sociālo pabalstu piešķiršanas un izmaksu nodrošināšana. Lai izpildītu minēto funkciju, Valsts sociālās apdrošināšanas aģentūra administrē valsts sociālās apdrošināšanas speciālos budžetus un valsts pamatbudžeta programmas, no kurām finansē valsts sociālos pabalstus, valsts izdienas pensijas un valsts atbalstu valsts sociālajai apdrošināšanai. Tādējādi paredzēto noteikumu projektā regulējuma izpildi Valsts sociālās apdrošināšanas aģentūra nodrošinās esošo funkciju ietvaros. Noteiktā parauga izdienas pensijas saņēmēju apliecības izsniedz Valsts sociālās apdrošināšanas aģentūra. Lai Valsts sociālās apdrošināšanas aģentūra Valsts ieņēmumu dienesta amatpersonām, kurām ar minētās iestādes lēmumu tiktu piešķirta izdienas pensija, varētu izsniegt noteiktā parauga izdienas pensijas saņēmēja apliecību, nepieciešams izdarīt grozījumus Ministru kabineta 2013. gada 22. janvāra noteikumos Nr. 46 "Noteikumi par izdienas pensijas saņēmēja apliecību". |
| 2. | Atbildīgā institūcija | Par Ministru kabineta noteikumu, kas nosaka izdienas pensijas piešķiršanas, aprēķināšanas un izmaksas kārtību, projekta izstrādi atbildīga ir Tieslietu ministrija (Dienests).Ņemot vērā, ka sociālās drošības un veselības aizsardzības politika ir Labklājības ministrijas kompetencē, par grozījumiem Ministru kabineta 2013. gada 22. janvāra noteikumos Nr. 46 "Noteikumi par izdienas pensijas saņēmēja apliecību" atbildīga ir Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Likumprojektu un sabiedrības līdzdalības aktivitātēm tiks publicēta Dienesta, Tieslietu ministrijas un Valsts kancelejas tīmekļvietnēs. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam jebkurš sabiedrības pārstāvis varēs līdzdarboties Likumprojekta izstrādē, rakstiski sniedzot viedokli (iebildumus un priekšlikumus) par Likumprojektu. |
| 3. | Sabiedrības līdzdalības rezultāti | Sabiedrības pārstāvju rakstiski sniegtie viedokļi tiks izvērtēti projekta izstrādē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektu izpilde notiks esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Ielītis 67021192

Janis.Ielitis@vpd.gov.lv